Pagsasao a Senias ti Papua Baro a Guinea

Naaramid ti "pagsasao a senias" a kas ti maikapat nga opisial a pagsasao ti Papua Baro a Guinea idi 2015. Iti panagsanay, ti kayatna a sawen daytoy ket ti lokal a porma ti pagsasao a senias nga agdama mapadpadur-as ken maiyalagad  (Papua New Guinean Sign Language, wenno "PNGSL" iti Ingles).

Matawtawagan pay ti pagsasao iti "Pagsasao a senias ti Melanesia". Nupay kasta, daytoy ket saan a maiyulog iti panagtawtawag daytoy iti komunidad, ken makaiyallilaw gapu ta daytoy ket saan nga inus-usar iti ania man a lugar iti Melanesia.

Lokasion 
San nga ammo no ania ti sakup ti pannakausar ti PNGSL iti Papua Baro a Guinea. Nupay kasta, dagiti pangsubok ket nakabiruk kadagiti agsasao manipud kadagiti nadumaduma a lugar iti Papua Baro a Guinea a makabael a makisinnarita, ngem adda met dagiti adu a rehional a panagdumaduma gapu ti impluensia ti senias iti balay. Adu kadagiti ubbing nga agad-adal iti PNGSL ket pinadakkel dagiti tuleng a nagannak nga agus-usar iti senias iti balay, ken dagitoy nga ubbing ket nakaroda a naimpluensiaan iti pagsasao kadagiti panangummong ti tulong.

Pakasaritaan 

Naipayammo ti Auslan (Pagsasao a Senias ti Australia) iti Papua Baro a Guinea kadagiti tawen ti 1990. Adda met dagiti impluensia manipud iti Tok Pisin ken nangruna pay iti panaglalaok ti lokal wenno senias iti balay, idi dagiti pagsasao ket nagbaliwda iti punto a babaen idi 2015, nakarkulo daytoy nga adda laeng dagiti agarup a 50% nga agsinnaranay a maawatan ken dagiti patneng nga agsasao ti Auslan ken PNGSL ken saanda a makabael a makaawat iti tunggal maysa kaniada.

Babaen ti panawen a naaramid nga opisial ti pagsasao, ti PNGSL ket inus-usar idi a kas pagsasao ti panangisursuro kadagiti eskuela ti tuleng ken dagiti yunit ti tuleng iti kaunegan dagiti eskuela ti panagdengngeg. Naibagbaga a dagiti libro ti PNGSL aginggana iti daytoy a punto ket pudno dagitoy nga Auslan. Ti immuna a libro a pudno a PNGSL ket nanamnama a naipablaak idi 2016.

Adda pay maysa a naipalawag a sabali a lokal a pagsasao a senias iti probinsia ti Enga.

Dagiti nagibasaran 

Dagiti pagsasao ti Papua Baro a Guinea